Helen Robbins, som fikk tilnavnet Helen Wheels, var en amerikansk undergrunnspoet, punk- og hardrock-sangerinne, låtskriver og bodybuilder som bidro med mange tekster til Blue Öyster Cult allerede i 1970-årene, og en god venn av Albert Bouchard og Deborah Frost. Hun døde av komplikasjoner i forbindelse med kirurgi 17. januar 2000. Det ble holdt en minnekonsert til ære for henne 4. desember 2001 på initiativ fra The Brain Surgeons. Denne konserten er blitt utgitt både på CD og DVD. Blant deltakerne finner vi tre medlemmer av Blue Öyster Cults klassiske besetning, nemlig Albert Bouchard, Joe Bouchard og Buck Dharma, samt Handsome Dick Manitoba (ex-Dictators), Tish And Snookie, Crispin Cioe m.fl.